cyanic-selkie/wikianc huggingface dataset:
Алберто Моравија
Творештво
Моравија стекнал светска слава со романите во кои го обработува моралното раслојување на италијанската буржоазија. Во своите дела, Моравија ги разгледува егзистенцијалните и моралните дилеми на неговата епоха. Притоа, преку поединечните доживувања на неговите ликови тој зборува за пустошот на цивилизацијата, која е оптоварена со конвенции, формалности и конструкции. Во своите дела, тој вообичаено обработува два вида ликови: од една страна, имотните луѓе, чии животи се уништени од материјалната преокупација, па се претвориле во морални конформисти со заспани страсти и јалов дух. Од друга страна, неговиот книжевен свет ги опфаќа децата и луѓето од обичниот народ, кои се чисти, неконструирани суштества, способни да ги ослободат своите природни нагони. .
На книжевната сцена, Моравија се појавил во 1929 година со неговиот прв роман Рамнодушни луѓе, напишан во раната младост. Подоцна, работел на многу книжевни родови, вклучувајќи и театарски дела, кратки раскази и есеи, а се занимавал и со филмска и театарска критика. Негови најпознати дела се:
Стилот на Моравија
Вешт сликар на портрети, на обичаите и на општествената средина, Моравија, во прв ред, е писател на идеи. Ликовите од неговите дела се луѓе од крв и од месо, но истовремено тие се симболи, т.е. претставници на неговиот систем во чија основа се наоѓаат одбивноста кон шаблоните и стремежот за нивното кршење, за интензификација на животот и за соживување со стварноста. Во тие рамки, Моравија ја дели материјата што ја обработува во своите дела на два антагонистички дела: Првиот дел го сочинуваат имотните граѓани со тесна материјална преокупација, како писателот Силвио од „Брачна љубов“, сликарот Дино од „Здодевност“, генералот Терезо од „Маскарада“, мајка му на Лука од „Непослушност“ и конформистот Пјетро од „Неостварени амбиции“. Вториот дел го сочинуваат обичните луѓе, способни да ги ослободат своите природни нагони, кои се жртви на практицизмот на современиот свет, како: проститутката Адријана од „Римјанка“, селанката Чезира од „Чочара“ и сиромашните граѓани од „Римски приказни“.
Еневетак
Еневетак или Ениветок (маршалски: Ānewetak или Āne-wātak ) е корален атол во Тихиот Океан составен од 40 мали островчиња. Атолот е дел од Раличките Острови во Маршалските Острови и сочинува една од општините во државата. Атолот има површина од 5.85 км2 и во средината има длабока лагуна. Атолот се наоѓа 305 км западно од Бикини. Според податоците од 1998 година на атолот живееле 853 жители. Американците на атолот извршувале јадрени тестирања во 1950-те.
Историја
Атолот бил населен најмалку 2,000 години. Германија во 1884 тврдела дела Еневатак е под нивна контрола, како и останатите Маршалски Острови. По Првата светска војна островот бил под јапонска управа, а по Втората светска војна под американска управа. Со независноста на Маршалските Острови, атолот станал дел од новата држава.
Ричард Хамилтон
Ричард Клеј "Рип" Хамилтон (роден на 14 февруари 1978) е американски поранешен кошаркар кој одиграл 14 сезони во Националната кошаркарска асоцијација (НБА).
Во најголемиот дел од кариерата тој играл за Детроит Пистонс, а по кратки периоди го носел дресот и на Вашингтон Визардс и Чикаго Булс. Тој е трикратен Ол-стар играч, и освојувач на НБА првенството во 2004 со шампионскиот тим на Детроит Пистонс. Кариерата ја завршил во февруари 2015 година.
Колеџ
Хамилтон играл колеџ кошарка за екипата на Конектикат Хаскис на Универзитетот во Конектикат од 1996 до 1999 година. Во својата последна година на колеџот, тој го освоил НСАА (Ен-Си-Еј-Еј) првенството и бил прогласен за МВП на финалето откако со 27 бода 7 скока и 3 асистенции придонел за победата над Дјук Блу Девилс.
Вашингтон Визардс (1999-2002)
Следната година се покажала како сезона на пробивот за Хамилтон; тој играл многу повеќе во споредба со минатата сезона започнувајќи во 42 од 78 натпревари и тоа на позицијата крило со што и неговиот број на бодови во просек се зголемил двојно на 18,1 бод во просек по натпревар. Меѓутоа и покрај тоа Визардс не успеале да се подобрат во однос на минатата сезона, забележувајќи само 19 победи и завршувајќи на претпоследното место во Источната конференција. Во офсезоната, Мајкл Џордан, најавил дека ќе се врати на паркетот за Визардс, додека, исто така, клубот го назначил Даг Колинс да биде тренер на тимот за сезоната 2001-2002. И покрај релативно успешниот старт на сезоната, повредите го ограничиле Џордан на само 60 натпревари, додека Хамилтон исто така, одиграл само 63 натпревари, но ја зацврстил својата позиција како бек во почетната петорка на тимот. Иако скорот на Визардс бил значително подобрен во однос на претходните две сезони, тие сепак повторно неуспеале да се пласираат во плејофот завршувајќи на десеттото место во конференцијата со скор 37-45. Хамилтон ја завршил сезоната со просек од 20 бода по натпревар, и бил на второто место во лигата по процентот на успешност во изведувањето на слободните фрлања, шутирајќи со 89 проценти од линијата за слободни фрлања.
Освојување на првенството 2003-2004
Хамилтон започнал да носи проѕирна пластична маска за лице, која ќе стане негов заштитен знак во текот на сезоната 2003-2004. Тој двапати го скршил носот таа сезона (еднаш тоа се случило во 2002 година) и на Хамилтон му било препорачано да носи маска за остатокот од неговата кариера поради ризикот од значајни носна реконструктивна хирургија. Носејќи ја маската, Хамилтон одново го водел Пистонс во завршницата во текот на сезоната со 17,6 бода по натпревар во 78 натпревари, а Пистонс ја завршиле сезоната со 54 победи и го додале Ол-стар крилниот центар Рашид Валас при крајот на регуларниот дел од сезоната за подобрување на предната линија на тимот. Во плејофот, Пистонс доминирале над Милвоки Бакс во првата круг пред да дојде реваншот со Њу Џерси Нетс кој ги исфрлиле минатата сезона. По добивањето на воведните два натпревари во серијата, Нетс ги освоиле следните три пред Пистонс да се вратат во игра со победа на домашен терен, а потоа во решавачкиот седми натпревар да го "растурат" Њу Џерси на гости со 90-69, натпревар во кој Хамилтон постигнал 24 бода. Пистонс потоа се соочиле со најдобриот тим на Истокот во регуларниот дел од сезоната Индијана Пејсерс во финалето на конференцијата, и за нивната одлична одбрана и ефикасен шут се покажале пресилни за фаворизираните Пејсерси предводени од Џермејн О'Нил и Реџи Милер. Хамилтон постигнал највисоки за него во плејофот во кариерата 33 бода во петтиот натпревар во серијата во кој Детроит ја победил Индијана со 83-65 и повел со 3-2 во серијата, пред во следниот натпревар на гости повторно предводени од Хамилтон (21 бод) со уште една победа да дојдат до конечниот успех со 4-2 во серијата. Така Пистонс се избориле за своето прво НБА финале на франшизата уште од 1990 година кога таканаречените "Лоши момчиња" ја освоиле титулата.
Ново финале 2004-2005
Бранителот на титулата од претходната сезона Детроит Пистонс влегле во сезоната решени да го повторат успехот од лани, а тимот уште еднаш победил во 54 натпревари од регуларниот дел на сезона во кои Хамилтон имал просек од 18,7 бода по натпревар и учествувал во 76 натпревари. Сезоната вклучува и еден чуден рекорд на Хамилтон, како тој станал единствениот играч во историјата на НБА кој постигнал најмногу бодови во својот тим по завршувањето на еден натпревар и покрај тоа што не погодил ниту еден шут од игра; на 6 јануари 2005 година, Хамилтон имал 0-од-10 шут од игра, но тој реализирал 14-од-14 од линијата за слобони фрлања во поразот на Пистонс со 101-79 од Мемфис Гризлис. Пистонс влегле во плејофот како втори носители, и ја победиле Филаделфија пред да дојде нов двобој со Индијана, во кој шампиони успеале да го надминат дефицитот од 2-1 во серијата и да поминат понатаму во шест натпревари од кој во последниот Хамилтон бил извонреден и постигнал 28 бода. Во финалето на конференцијата тие се сретнале со Мајами Хит предводени од новото засилување Шекил О’Нил, кој пристигнал во размена на играчи од Лос Анџелес, и Двејн Вејд. Двата тима тргнале со по две победи на домашен терен во првите четири натпревари пред Хит да победат во петтиот натпревар во Детроит и да поведат со 3-2. Пистонс одговориле со победата во шестиот натпревар, а во седмиот одлучувачки игран во Мајами Хамилтон постигнал 24 бода и му помогнал на Пистонс да се пласира во НБА финалето за втора година по ред.
Детроит се соочиле со Сан Антонио Спарс во финалето, предводени од ол-стар играчи како што се Тим Данкан, Тони Паркер и Ману Џинобили. Сан Антонио ги добиле првите два натпревари од серијата, пред Пистонс да одговорат со две победи на свој терен а потоа Спарс први бележат победа на гости победувајќи во петтиот натпревар во Палас оф Оберн Хилс со 96-95 по продолженија за водство од 3-2. Детроит усепале да се вратат во игра одговарајќи со победа на гости во шестиот натпревар, предводени од Хамилтон кој постигнал 23 бода. Сепак, Спарс се покажале премногу добри во седмиот одлучувачки натпревар победувајќи со 81-74, и го освоиле првенството. Хамилтон имал просек од 20 бода во текот на плејофот на 2005 година, а во финалето неговиот просек бил 16,7 бода по натпревар.
Три конференциски финалиња 2005-2008
Сезоната 2005-2006 била уште една одлична сезона на поединечен план за Хамилтон. Тој во просек реализирал највисоки-во-кариера 20,1 бод по натпревар и го заработил својот прв повик за НБА Ол-Стар натпреварот започнувајќи како резервен бек за Источната конференција. Тој, исто така, бил водач во лигата со највисок процент за шут за три бода шутирајќи со 45,8 %, додека неговите Пистонс брилирале во текот на регуларниот дел од сезоната победувајќи во 64 натпревари и пласирајќи се во плејофот како први носители на конференцијата. Детроит уште еднаш минале низ првата рунда од плејофот против Милвоки, а Хамилтон постигнал фантастични 40 бода во петтиот натпревар од серијата со кој Пистонс го обезбедиле пласманот понатаму (победувајќи со 4-1 во серијата). Во следната рунда жртва на Пистонс биле Кливленд Кавалирс на Леброн Џејмс. Серијата се покажала како исцрпувачка, достигнувајќи дури до седмиот одлучувачки натпревар во кој Детроит го искористиле домашниот терен и предводени од Тејшон Принс со 20 и Хамилтон со 15 бода го совладале Кливленд со 79-61 ја добиле серијата со 4-3 и се пласирале во финалето на конференцијата. Во финалето на истокот наишле на истиот противник од минатата сезона, Мајами Хит, кој биле жедни за одмазда за ланската елиминација. И додека Пистонс овојпат ја имале и предноста на домашен терен немале одговор за доминантниот играч на Хит Двејн Вејд, по што биле поразени во шест натпревари. Хамилтон успеал да постигне 33 бода во шестиот натпревар и имал просек од 20,4 бода во плејофот 2006 година. Мајами се пласирале во финалето и го освоиле НБА првенството. По крајот на сезоната, на Чикаго Булс го довеле центарот на Пистонс Бен Валас, со што доаѓа до промена на динамиката и идентитетот на Детроит Пистонс.
Во текот на сезоната 2006-2007 година, на 27 декември, Хамилтон ги постигнал својте рекордни во кариерата 51 бод со шут од игра 19-од-37 во поразот со 151-145 по три продолженија од Њујорк Никс, станувајќи првиот противнички играч од Мајкл Џордан кој успеал да постигне повеќе од 50 бода во Медисон Сквер Гарден. Хамилтон во просек имал 19,8 бода во текот на сезоната и уште еднаш беше избран да ја претставува Источната конференција на НБА Ол-стар натпреварот. Пистонс го завршиле регуларниот дел од сезоната со скор 53-29, и повтроно како први носители се пласирале во плејофот. Таму тие го отстраниле Орландо Меџик во првиот круг, а потоа и Чикаго на доскорашниот Пистон Бен Валас во полуфиналето на конференцијата. Во финалето на конференцијата загубиле од Кливленд Кавалирс со 4-2. Хамилтон во просек имал 18,8 бода во текот на плејофот на 2007 година.
И покрај порастот на Кавалирс и Бостон Селтикс, кој во офсезоната ги стекнале Кевин Гарнет и Реј Ален приклучувајќи ги на Пол Пирс, Пистонс останале еден од најдобрите тимови во истокот, забележувајќи 59 победи и завршувајќи пред Кавалиерс на првото место во Централната дивизија. Хамилтон во просек имал 17,3 бода по натпревар за Детроит, и за трета година по ред бил избран за НБА Ол-стар натпреварот. Хамилтон исто така, учествувал и во шутирање тројки, на споменатиот Ол-Стар кој се одржал за време на Ол стар викендот во Њу Орлеанс. Тој постигнал 14 бода во првиот круг, но не се квалификувал за финалето, а титулата отишла во рацете на Џејсон Капоно. За трета година по ред Пистонс стигнале до финалето на конференцијата во НБА плајофот откако најпрво ја елиминирале Филаделфија во првиот круг, пред да го отстранат Орландо Меџик предводени од младата суперѕвезда центарот Двајт Хауард; Хамилтон постигнал 32 бода во петтиот натпревар и 31 бод во шестиот натпревар во серијата против Орландо, и на тој начин го надминал Ајзеа Томас како најдобар стрелец на Пистонс во плејофот. Детроит стигнале до своето шесто последователно конференциско финале во кое овојпат се соочиле со Бостон. После 4 натпревари серијата стоела израмнето 2-2, меѓутоа следните два натпревари биле добиени од Селтикс и тие ја освоиле серијата во 6 натпревари пласирајќи се во НБА финалето во кое издвојувале победа и над Лос Анџелес Лејкерс за да ја освојат титулата. Хамилтон во просек имал 21,6 бода во текот на плејофот.
Последните години во Пистонс 2008-2011
Пред почетокот на сезоната 2008-2009 Пистонс направиле некој промени во ростерот од кој најзначајна била размената на Чонси Билапс за Ален Ајверсон во текот на сезоната 2008-2009, а на 3 ноември 2008 година, со Хамилтон потпишале нов тригодишен договор, вреден 34 милиони долари. Хамилтон имал просек од 18,3 бода по натпревар во текот на сезоната, но играл значителен број на натпревари од клупата за резерви, вклучувајќи го и оној против Милвоки во кој постигнал 38 бода, што претставува рекорд за најмногу бодови од резервен играч на Пистонс во историјата. На 13 март 2009, тој, забележил највисоки во кариерата 16 асистенции во натпреварот против Торонто Репторс. За првпат од години наназад Пистонс завршиле една сезона со негативен скор 39-43, што сепак било доволно за 8-мо место и пласман во плејофот, каде што биле експресно елеминирани од страна на Кливленд во првиот круг. Хамилтон имал просек од само 13,3 бода во серијата.
Чикаго Булс (2011-2013)
Хамилтон ја расчистил документацијата на 14 декември 2011 година и брзо потпишал тригодишен договор, вреден 15 милиони долари со Чикаго Булс, со опција за третата година да одлучи клубот. За време на сезоната 2011-2012, тој имал просек од 11,6 бода, 3 скока и 2,4 асистенции по натпревар во 24,9 минути по натпревар. Поради повреда, тој одиграл само 28 натпревари (почнувајќи во сите нив). Булс завршиле со скор од 50-16, освојувајќи го првото место на Истокот во регуларниот дел од сезоната. Сепак, тимот го загубил Ол-Стар играчот Дерик Роуз кој искинал Еј-Си-ЕЛ во првиот натпревар од плејофот и биле поразени уште во првиот круг на плејофот од осмите носител Филаделфија Севентисиксерс во шест натпревари.
Во сезоната 2012-2013, Хамилтон во просек имал на 9,8 бода 2,4 асистенции и 1,7 скока по натпревар во 21,8 минути по натпревар. Тој одиграл 50 натпревари, започнувајќи во 45 од нив. Булс завршиле со скор од 45-37; освојувајќи го петтото место во Источната конференција и второто во Централната дивизија. Тимот стигнал до вториот круг од плејофот, но биле елиминирани од страна на Мајами Хит. Булс одлучиле да ја активираат нивната опција во договорот на Хамилтон на 10 јули 2013 година, со што ја откажале соработката за третата сезона и Хамилтон повторно станал слободен агент.
На 26 февруари 2015, Хамилтон и официјално го најавил своето повлекување од професионалното играње кошарка во програмата на ЕСПН Неговиот и Нејзиниот. Ова било само неколку месеци откако тој претрпел повреда на коленото во октомври 2014 година, која на крајот го убедила да се повлече од активното играње кошарка на возраст од 37 години.
Општи податоци
Статистика од 8 декември 2016
Текстописец
Текстописец — личност која ги пишува текстот и музиката на некоја песна. Текстовите мора да се вклопуваат со ритамот на песната. Пејачот кој го пишува текстот на некоја песна се вика пејач-текстописец.
Трансавангарда
Трансавангардата е движење во италијанската уметност што се развивало во доцните 1970-тите и во текот на 1980-тите Самиот термин, трансавангарда, го измислил и применил Аквиле Бонито Олива, критичар и историчар на уметност. Се смета за противтежа на концептуалната уметност и Arte povera. Уметниците од оваа насока имаат за цел ликовно да реализираат подсвесно и потиснато. Тие користат субјективен знаковен јазик кој практично е невозможно да се дешифрира.
Ова уметничко движење одговорило на експлозијата на концептуалната уметност која ги пронашла многуте медиуии на изразување, со оживување на сликарството и повторно воведување на емоции - особено радост - во цртежот, сликарството и скулптурата. Трансавангардата го означила враќањето на фигуративната уметност, како и на митските слики, кои повторно биле откриени за време на кулминацијата на движењето. Уметниците ја оживеале фигуративната уметност и симболизмот, кои поретко биле користени во движењата по Втората светска војна, како што е минимализмот. Главни трансавангардни уметници биле Сандро Чија, Франческо Клементе, Енцо Куки, Мимо Германа, Нино Лонгобарди, Никола де Марија и Мимо Паладино.
Во 1982 година, делата на Чија, Куки и Лонгобарди биле вклучени во изложбата „Италијанска уметност сега: американска перспектива“ во музејот Соломон Р. Гугенхајм во Њујорк.
Надежда Цветковска
Надежда Цветковска (Скопје, 22 јануари 1948 година) ― македонски историчар, професор и научен советник.
Образование
Дипломирала на Филозофскиот факултет во Скопје, во групата Историја. Таа магистрирала на темата „Политичката активност на македонската емиграција во Бугарија од 1918 до 1929 година“ во 1986 година. Докторирала на темата „Граѓанските партии во Вардарскиот дел на Македонија од 1935 до 1941 година“ во 1993 година.
Кариера
Во периодот 1974-75 била гимназиски професор. Во 1976 година се префрлила во Институтот за национална историја. Таму работела како соработник и раководител на Одделението за проучување на периодот меѓу двете светски војни.
Елин Вагнер
Елин Матилда Елизабет Вагнер ( — ) — шведска писателка, новинарка, феминистка, учителка, екологист и пацифист. Таа била член на Шведската академија од 1944 година.
Биографија
Елин Вагнер е родена во Лунд, Шведска како ќерка на директор на училиште, Вагнер имала само 3 години кога починала нејзината мајка. Книгите и написите на Вагнер се фокусираат на темите за еманципација на жените, граѓанските права, гласовите за жените, мировното движење, благосостојбата и загадувањето на животната средина. Таа е најпозната по нејзината посветеност на движењето за право на глас на жените во Шведска, Националната асоцијација за право на глас на жените, за основањето на шведската организација Рада Барнен (шведското поглавје на Меѓународната алијанса Save the Children ) и за развојот на училиштето за женски граѓани во Фогелштад ( каде била и наставничка по граѓански права).
Покрај Фредрика Бремер, Вагнер често ја гледале како најважната и највлијателната феминистичка пионерка во Шведска. Вагнер била почетниот уредник на неделното политичко списание Тидеварвет и беше на чело на списанието од 1924 до 1927 година. Како плоден писател, Вагнер напиша романи, написи во различни дневни весници и сценарија за голем број филмови. Меѓу најпопуларните романи на Вагнер - кои продолжуваат да се читаат - се: Нортулслиган („Мажите и други несреќи“, 1908 година), Пенскафтет („Пинкало“, 1910 година), Аса-Хана (1918), Квартерет Орон („Бурен агол“)., 1919), Силверфорсен („Сребрените брзаци“, 1924), Вандкорсет („Трнстикетот“, 1934), Вакаклока („Бардилник“, 1941) и Винден ванде бладен („Ветерот ги сврте страниците“, 1947 година). Нејзините три романи Dialogen fortsätter, 1932, Genomskådad, 1937, и Hemlighetsfull, 1938. се заслужни за проектирањето на нејзиниот пацифистички став предвидувајќи ја заканата од натамошна војна. Нејзината нефикционална титула Väckarklocka (будилник) од 1941 година предвидувала еколошки прашања, но токму нејзината биографија за Селма Лагерлоф е заслужна за тоа што ѝ освоила место на престижната Шведска академија.
Вагнер неодамна била преведена на англиски со Стокхолмските приказни (2002), кој содржи два од нејзините најдуховити романи: Мажи и други несреќи и Бурно катче. Многу од нејзините книги се претходно преведени на француски, германски, холандски и руски јазик.
Вагнер бил во брак со Џон Ландквист од 1910 до 1922 година.
Библиографија
Делото на Вагнер го вклучува следново:
IC 521
IC 521 — галаксија во соѕвездието Жерав, заведена во Новиот општ каталог на длабоконебесни тела.
Објектот бил предмет и на други истражувања, па освен како IC 521 се споменува и како ESO 345-6, AM 2220-381.
Откривање
Објектот е откриен во 1899 година од страна на Делајл Стјуарт.
Податоци од набљудување
Според морфолошката класификација на галаксиите, IC 521 е од видот Sbc. Видливиот сјај со голо око изнесува 13,5 mag, а оној во рамките на интервалот од минималната до максималната честота 14,3 mag, додека површинскиот сјај изнесува 13 m/лм2. IC 521 има привидни димензии од 1,1' х 0,7'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 22 ч 23 м 30,2 с, а неговата деклинација, односно висината на лакот на тој агол, -38° 2' 16". Положбениот агол на објектот е во износ од 42°.
Кваџалејн
Кваџалејн (маршалски: Kuwajleen е атол во Тихиот Океан составен од 97 мали островчиња. Атолот е дел од Раличките Острови во Маршалските Острови и сочинува една од општините во државата. Кваџалејн е најголем корален атол во светот. На атолот живеат околу 10,902 жители.
Географија
Кваџалејн е најголем атол во светот по површина. Атолот е составен од 97 островчиња и има вкупна површина од 16.4 км2 и лагуна од 2.174 км2. Просечната висина на атолот е 1.8 метри надморска висина.
Историја
Германија во 1884 тврдела дела Кваџалејн е под нивна контрола, како и останатите Маршалски Острови. По Првата светска војна островот бил под јапонска управа, а по Втората светска војна под американска управа. Со независноста на Маршалските Острови, атолот станал дел од новата држава.
Потпеќко Езеро
Потпеќко Езеро - вештачко акумулациско езеро изградено на реката Лим на 2 км возводно од Прибојска Бања и 15 км од Нова Варош, во Златиборскиот Округ. За потребите на ХЕ Потпеќ изградена е бетонска гравитациска брана со висина од 46 и должина од 215 метра. Капацитетот на акумулацијата е 44 милиони кубици вода. Должината на езерото е околу 20 километри, длабочината 40 метри, а површината 7 квадратни километри. Се наоѓа на 435,6 метри надморска височина. Површината на езерскиот слив е 3.605.
Со оглед на тоа што пругата Белград-Бар минува покрај браната како и главниот пат што води од Белград до црногорското крајбрежје, има изразен потенцијал за развој на транзитниот туризам, кој моментално е недоволно искористен. Покрај тоа, погодно е за активен туризам и риболов. Во езерото може да се уловат смуѓ, сом и езерска пастрмка.
Бандиера роса
Бандиера роса (Bandiera rossa - црвено знаме) е една од најпознатите песни на италијанското работничко движење. Песната често се именува по уводниот стих на песната. Тема на песната е црвеното знаме, симбол на социјализмот и комунистичкото движење. Текстот на песната во 1908 година го напишал Карло Туци додека мелодијата е преземена од две ломбардски народни песни.
Постојат неколку верзии на оваа песна со малку изменет текст. Последниот стих бил додаден дури откако Бенито Мусолини дошол на власт, додека во исто време првиот стих од оригиналната верзија „Compagni avanti alla riscossa “ бил заменет со стихот „Avanti o popolo, alla riscossa".
Маргарит Кенеди
Маргрит Кенеди (21 ноември 1939, Кемниц - 28 декември 2013, Штајерберг) била германска архитектка, професорка, екологистка, авторка и светски авторитет и застапничка на комплементарни валути и без камата и инфлација. економијата. Во 2011 година, таа го иницираше движењето Окупирај пари.
Биографија
Кенеди била архитектка со магистер по урбано и регионално планирање и д-р. по јавни и меѓународни односи од Факултетот за јавни и меѓународни односи на Универзитетот во Питсбург. Работела како урбанистички планер во Германија, Нигерија, Шкотска и САД. Во 1991 година, таа била назначена за професорка по еколошки градежни технологии на Катедрата за архитектура на Универзитетот Лајбниц во Хановер.
Таа има изјавено дека нејзината работа на еколошката архитектура во 1982 година ја довело до откритието дека е „практично невозможно да се спроведат здрави еколошки концепти на скалата што се бара денес, без суштински да се промени сегашниот систем на пари или да се создадат нови комплементарни валути“.
Нејзината најпозната книга - Пари без камата и инфлација, создавање медиум за размена што работи за сите и ја штити Земјата (1987) - е ревидирана неколку пати и преведена на 22 јазици.
Црква „Св. Архангел Михаил“ - Клепач
Свети Архангел Михаил — главна селска црква во селото Клепач. Црквата е сместена во западниот дел од селото.
Историја
Од натписна плоча на помошниот објект се забележува дека црковниот трем бил осветен на 10 септември 2005 година.
Архитектура
Градбата на црквата има правоаголна основа со полукружна апсида на источната страна. Главниот влез е сместен на западната страна, а храмот има и спореден влез на јужната страна. Над обата влеза има ниши со фрески. Црквата во целост е обоена во бела боја, а покриена е со кров од ќерамиди.
Дворот на црквата е ограден со ограда од камени блокови и во него се сместени камбанаријата, помошен објект и гробен споменик. Камбанаријата се издига од десната страна по влезот во дворот на црквата. Таа има квадратна основа и се состои од три дела. Влезот е сместен од северната страна, а на секоја од четирите страни од најгорниот дел има по една монофора.
NGC 6861
NGC 6861 — елиптична галаксија во соѕвездието Телескоп, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 6861 се споменува и како IC 4949, ESO 233-32, AM 2006-483, IRAS 20037-4830.
Откривање
Објектот е откриен на 30 јули 1826 година од страна на Џејмс Данлоп, со помош на рефлекторски телескоп, чијашто леќа имала пречник од 9 см.
Податоци од набљудување
Според морфолошката класификација на галаксиите, NGC 6861 е од видот E-S0. Видливиот сјај со голо око изнесува 11,1 m, а оној во рамките на интервалот од минималната до максималната честота 12,1 m, додека површинскиот сјај изнесува 12,8 m/лм2. NGC 6861 има привидни димензии од 3' х 2'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 20 ч 7 м 19,4 с, а неговата деклинација, односно висината на лакот на тој агол, -48° 22' 10"". Положбениот агол на објектот е во износ од 140°.
Користена литература
""Southern Galaxy Catalogue"", Austin, Texas: University of Texas Monographs in Astronomy No. 4, 1985. (152,564)
857 п.н.е.
857 п.н.е. — година според општоприфатениот календар. Тоа била 857. година пред новата ера, 857. од првиот милениум п.н.е., 57. од 9 век п.н.е. и осма од 850-тите п.н.е.
Други календари
Годината е броена од страна на различни народи, па се среќава во бројни други календари. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 4651 и 4652 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 3893 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 2903 и 2904 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 104 пред основањето на Рим.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 857 година се протега во 1779 и 1780, додека според второто гледиште, годината трае во текот на 1839 и 1840 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, па така годината е 314 пред Буда да ја достигне блажената состојба. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 1523 и 1522 исламска година пред хиџра.
Леските (Смоквица)
Леските — археолошко наоѓалиште во гевгелиското село Смоквица. Наоѓалиштето претставува утврдена населба и некропола од хеленистичко време.
На околу 3 км западно од селото, близу до стариот пат за селото Габрово, на пространа тераса се среќаваат фрагменти од керамички садови и градежен материјал. При изградбата на тераси против поројни води било најдено торзо од мермер, а во непосредната близина и повеќе гробови - тип циста. Наодите се чуваат во Музејот во Гевгелија.
Uncharted 2: Among Thieves
Uncharted 2: Among Thieves — акциско-авантуристичка видео игра произведена од страна на Naughty Dog и издадена Sony Computer Entertainment за PlayStation 3-конзола за игри. Таа е продолжението на Uncharted: Drake's Fortune. Играта беше првпат прикажана и објавена на 1 декември, 2008 година. Официјално е објавена во јануари 2009 година прашање на Играта Информатор, таа беше објавена во октомври 2009 година.
Приказната го следи Нејтен Дрејк, како тој патува околу светот, заедно со Клои Фрејзер и старите пријатели Елена Фишер и Виктор Саливан во потрага по легендарниот Cintimani Камен и Шангри-Ла во трката против српските платеници. Заплетот зема инспирација од Марко Поло и неговите патувања низ Азија.
Со голем критички успех, Uncharted 2 доби пофалби за дизајнот на ликовите, приказната, графика, технички иновации, и механиката на играње. Играта беше прогласена од страна на Metacritic како најприфатена игра во 2009. Играта исто така ја доби наградата за најдобра игра за 2009 година. Таа се смета за една од најголемите видео игри на сите времиња. Играта има, исто така, се покажа како комерцијален успех, бидејќи има продадено над 6 милиони копии ширум светот.
Продолжението, Uncharted 3: Drake's Deception беше издаденa во ноември 2011. Игра беше ре-објавен за PlayStation 4 во октомври 2015 година, заедно со други две записи како дел од колекцијата Uncharted: The Nathan Drake Collection.
Игра
Uncharted 2 е а кциско-авантурицтичка одиграна во поглед од  трето лице, со играч во контрола на Нејтанн Дрејк. Дрејк е физички вешт и е во состојба да скока, да се искачи, и да поминува низ тесни премини. Дрејк може да биде опремен со најмногу две оружја и ограничена понуда на бомби. Дрејк може да ги собере оружјата, и автоматски да го замени оружјето кое го користел, и исто така да земе дополнителна муниција од убиените непријатели. Играчот може да го насочи Дрејк да се засолни зад аглите или ниска ѕидови со цел дискретно да ги нападне непријателите. Играчот исто така, може да го насочи карактерот да пука додека се движи. Ако Дрејк е неоткриени од страна на неговите непријатели, играчот може да се обиде дискретно да го нападне и онесвести. . Во некои делови од играта, играчот треба да реши загатки.
Вродена мускулна дистрофија
Вродена мускулна дистрофија — генетско хетерогено невромускулно нарушување кое се јавува при самото раѓање или веднаш по него и ги зафаќа мускулите, па ги ослабува и како резултат на тоа со текот на времето, тие почнуваат да се губат. Мерозин-негативна вродена мускулна дистрофија или CMD1A, е една од најчестите видови на вродената мускулна дистрофија. Предизвикана од ретка генетска мутација на генот Лама-2, одговорен за белковината мерозин околу мускулното влакно, претставува тешка форма на дистрофија карактеризирана со тешка мускулна хипотонија-намален мускулен тонус при раѓање или веднаш по раѓањето, прогресивна слабост на мускулите и дегенерација-атрофија, одложени моторни функциии со неможност за стоење и одење, прогресивни контрактури на зглобовите со варијабилна сериозност, нормална интелегенција, иако во некои случаи се појавува и умерена ментална ретардација и епилепсија.
Застапеност на болеста
CMD1A ја зафаќа женската и машката популација подеднакво. Точната застапеност на CMD1A не е позната поради недостаток на дијагностичка генетска потврда во минатото, но повеќе истражувања укажуваат дека едно на 100 000 бебиња е заболено со CMD1A. Во Северна Македонија од досегашните сознанија, само едно бебе е родено со оваа болест до сега.
Причина за појава на болеста
CMD1A се наследува на автосомно-рецесивен начин, а тоа значи дека мора да има две патогени мутации кои предизвикуваат појава на симптоми. Кај оваа ретка болест има две мутации во генот LAMA2 (laminin alpha 2, сместен на 6 q 22-23 и има 64 егзони) кој ја произведува белковината мерозин, една од белковините на ламининот кој е составен дел од скелетните мускули и периферните нерви и претставува дел од мускулната клеточна мембрана и кој влијае врз стабилноста на мускулната клетка и мускулните влакна и помага во врзување на другите белковини во мускулната клеточна мембрана.Овие мутации се наследуваат од двајцата родители или може да бидат спонтано настанати. За едно дете да биде засегнато со CMD1A, и двајцата родители мораат да бидат носители на истата мутација на генот LAMA-2 со што и двајцата ќе ја пренесат мутацијата на генот на своето дете. Детето наследува два изменети LAMA-2 гена, еден од мајката и еден од таткото. Секој од родителите на поединецот со CMD1A, има по една копија на променетиот ген LAMA-2  и е познат како носител, но кај носителот не се пројавуваат знаци и симптоми од болеста. Родителите-носители имаат 25-процентна шанса да добијат дете заболено од CMD1A, 2 од 4 шанси да добијат дете само како носител на мутираниот ген т.е. 50 % и 1 од 4 шанси т.е. 25 % да добијат дете кое нема да го носи мутираниот ген.
Клиничка слика
Бебињата со CMD1A наречени „floppy baby“, се препознатливи уште по самото раѓање по нивната позиција на лежење. Тие не можат да се мрдаат како другите бебиња поради тешката хипотонија-слабиот мускулен тонус, плачот им е многу слаб, немаат стисок на рацете, не можат да ја држат главата, имаат високо покачена серумска-креатин кинеза (CK), респираторна инсуфициенција и потреба од респираторна поддршка. Пациентите со оваа ретка болест имаат прогресивно-слаба мускулатура, мускули кои со текот на времето ќе бидат послаби и ќе почнат да се губат, одложени моторни функции, неможност за седнување/станување и одење со што стануваат зависни од инвалидски колички, имаат вродени или стекнати контрактури кои ќе напредуваат поради задебелување и скратување на ткивото и ќе предизвикаат поголеми деформитети и ограничувања во движењата поради што станува нужно користењето на ортопетски помагала и лонгети, вертикализатор, секојдневно вежбање со физиотерапевт и хидротерапија. Ослабувањето на мускулите ќе доведе до сериозно влошување на цврстината на ‘рбетниот столб и појава на прогресивна сколиоза за којашто ќе биде неопходна операција. Телесната тежина кај овие пациенти е доста мала. Со текот на времето ослабуваат и респираторните мускули, па како резултат ќе се појават пулмолошки инфекции, намален кислород и потешкотии во ноќното дишење за што ќе биде потребно приклучување на респираторни машини и вентилатор. Прогресивни проблеми се јавуваат и при хранењето за што е потребно вметнување на цевка за гастростомија. И покрај присутната промена на белата маса во мозокот, кај овие пациенти менталната интелегенција e нормална, но има и мал број на пациенти каде се забележани потешкотии при учење и епилептични напади.
Диjагностика
Дијагнозата на CMD1A бара истовремена експертиза во повеќе специјалности (неврологија, морфологија, генетика, неврорадиологија), достапна во неколку центри ширум светот кои имаат доволно искуство со различните подвидови на КМД. По утврдување на хипотонија, докторите најпрво прават специјални тестови за нервна спроводливост и електромиографија (ЕМГ) кои се користат за стимулирање и процена на мускулите или нервите поединечно за да се согледа проблемот за хипотонијата. Во почетната фаза на дијагностичкиот процес, лекарите често препорачуваат посебен тест на крвта- Серумска Креатин Кинеза(CK) кој се однесува на ензим што протекува надвор од оштетениот мускул. Покаченoто ниво на CK значи дека мускулите се уништуваат со некој абнормален процес, како што е мускулна дистрофија или воспаление. По ова следува мускулна биопсија при која од земено парче мускул се прават комплексни генетски испитувања со што ќе се утврди точната дистрофија и кодот на мутацијата на LAMA-2 генот. Со добиениот код, семејството ќе има можност да направи понатамошни пренатални испитувања за следните бремености и да утврди дали плодот ја има истата мутација на генот и ризикот за заболување од CMD1A.
Третман
Сè уште нема пронајден лек или третман за оваа ретка болест. Во 2008 год. Omigapil од Santhera доби одобрување како лек за CMD1A и ја помина првата фаза со што продолжи испитувањето. Сè уште се работи на третманот Laminin-111 кој до сега покажа успорување на прогресивната мускулна слабост на моделот-глушец. Од обезбедувањето на сите неопходни машини, помагала и квалитетна физио-хидро терапија, ќе зависи квалитетот и должината на животот на овие пациенти за кои важи дека имаат скратен животен век.
Гордон Браун
Џејмс Гордон Браун (роден на 20 февруари 1951 година) ― британски политичар кој од 2007 до 2010 година бил премиер на Обединетото Кралство и лидер на Лабуристичката партија. За време на владата на Блер (1997-2007) бил секретар за финансии. Гордон Браун бил член на парламентот (пратеник) од 1983 до 2015 година. Тој е последен лабуристички политичар, како и последен шкотски политичар кој ја извршувал функцијата премиер на ОК.
Ран живот
Џејмс Гордон Браун е роден на 21 февруари 1951 година во Гифнок, Шкотска во семејство на презвитеријански свештеник. На негови три години, семејството се преселило во Кирккалди - тогаш најголем град во Фајф.
Средно образование завршил во Кирккалди, каде бил избран во експериментална програма за забрзано учење; по програмата средното училиште го завршил две години порано и на 16-годишна возраст се запишал на отсекот за историја на Единбуршкиот универзитет каде магистрирал во 1972 година.Останал на факултетот и запишал докторски студии. Докторирал во 1982 година; неговата докторска теза била посветена на историјата на Лабуристичката партија и политичките реформи во Шкотска во периодот од 1918 до 1929 година.
Во 1972 година, додека уште бил студент, Браун бил избран за ректор на Единбуршкиот универзитет. Тој бил ректор до 1975 година, а исто така го уредувал документот Црвена книга на Шкотска.
Политичка кариера
Браун бил избран за пратеник на Лабуристите во Парламентот на општите избори во 1983 година. Во 1985 година, Браун станал опозициски портпарол за трговија и индустрија. Во 1986 година, ја објавил биографијата на политичарот од Независната Лабуристичка партија Џејмс Макстон, предмет на неговата докторска теза. Браун бил секретар за финансии во сенка од 1987 до 1989 година, а потоа и државен секретар во сенка за трговија и индустрија. По четвртиот последователен пораз на лабуристите на општите избори во 1992 година станал канцелар во сенка. За време на референдумот за деволуција во Шкотска во 1979 година, додека други високи лабуристички политичари (како Робин Кук, Тем Дејел и Брајан Вилсон) водеа кампања за гласање „Не “, Браун водел кампања за „За“. Одиграл клучна улога во Шкотската уставна конвенција, со потпишување на Барањето за право за Шкотска во 1989 година.
Канцелар на благајната (1997-2007)
На општите избори во 1997 година, лабуристите убедливо ги победиле конзервативците и по 18 години креирале влада. Новиот премиер, Тони Блер, на 2 мај 1997 година го назначил Браун за канцелар за финансии. Браун оваа функција ја извршувал 10 години и два месеци, што го прави канцелар со најдолг стаж во поновата историја. Најголеми достигнувања на Браун како канцелар се овозможувањето на независност на Банката на Англија во монетарната политика и постигнувањето договор за сиромаштија и климатски промени на самитот на Г8 во 2005 година.
Во периодот од 1999 до 2002 година, Браун продал 60% од златните резерви на Обединетото Кралство непосредно пред цената на златото да почне континуирано да расте. Обединетото Кралство продало околу 395 тони злато по просечна цена од околу 275 американски долари за унца, и заработиле приближно 3,5 милијарди американски долари. Во 2011 година, тоа количество злато би вредело преку 19 милијарди долари.
Во октомври 2004 година, Тони Блер објавил дека нема да ја предводи партијата на четврти избори, но и дека ќе целосно ќе го заврши својот трет мандат. На 7 септември 2006 година, Блер објавил дека ќе се повлече во рок од една година, а Браун бил јасен фаворит за негов наследник.
Премиер (2007–2010)
Браун станал премиер на Обединетото Кралство на 27 јуни 2007 година. До неговата оставка од функцијата во мај 2010 година, тој бил и лидер на Лабуристичката партија. Истовремено, сè додека не поднел оставка во 2015 година бил и пратеник. Тој бил шестиот повоен премиер, од вкупно 13, кој станал премиер без да победи на општи избори. Браун бил првиот премиер од шкотска изборна единица по конзервативниот Сер Алек Даглас-Хоум во 1964 година.
Во април 2010 година, Браун побарал од кралицата да го распушти парламентот. На изборите од 6 мај ни една партија не освоила мнозинство во парламентот. Браун бил реизбран за пратеник на Киркалди и Кауденбит со 29.559 гласови.
На 10 мај 2010 година, Браун објавил дека ќе се повлече од функцијата лидер на Лабуристите, за да се избере негов наследник на следната Конференција на Лабуристичката партија во септември 2010 година. Следниот ден, преговорите меѓу Лабуристичката партија и Либерал-демократите за формирање коалициска влада пропаднале. Во текот на вечерта, Браун ја посетил Бакингемската палата за на кралицата Елизабета Втора да ѝ ја достави својата оставка како премиер и да препорача таа да го покани лидерот на опозицијата, Дејвид Камерон, да формира влада. Тој веднаш поднел оставка како лидер на Лабуристичката партија.
По премиерската функција
Тој одиграл значајна улога во референдумот за независност на Шкотска во 2014 година, водејќи кампања за останување на Шкотска во Обединетото Кралство.
Приватен живот
Гордон Браун не бил оженет до 49-годишна возраст, што било причина да се рашират гласини за неговата сексуална ориентација. На 3 август 2000 година по четири години додворување, се оженил со специјалистката за односи со јавноста Сара Меколеј (Sarah Macaulay). Нивното прво дете, ќерката Џенифер Џејн, починала во 2002 година. Двојката има два сина, Џон Маколеј (роден на 17 октомври 2003 година) и (Џејмс) Фрејзер (роден на 18 јули 2006 година). Во ноември 2006 година, на Фрејзер му беше дијагностицирана цистична фиброза.
Браун е член на Шкотската црква.
856 п.н.е.
856 п.н.е. — година според општоприфатениот календар. Тоа била 856. година пред новата ера, 856. од првиот милениум п.н.е., 56. од 9 век п.н.е. и седма од 850-тите п.н.е.
Други календари
Годината е броена од страна на различни народи, па се среќава во бројни други календари. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
The Fall (албум)
The Fall — последен албум на Горилаз. Најкарактеристичното за овој албум е тоа што е снимен на iPad.
Фарфали
Фарфали се вид тестенини познати како тестенини со „лептир машна“ или „лептир паста“. Името потекнува од италијанскиот збор farfalle (пеперутки). Во италијанскиот град Модена, фарфалите се познати како стричети. Поголемата варијација на фарфали е позната како фарфалони, додека минијатурната верзија се нарекува фарфалине. Фарфали потекнува од 16 век во регионите на Ломбардија и Емилија-Ромања во северна Италија.
Треба да се напомене дека фарфали не е поврзан со фарфелот, тестенини од јачменово брашно што се користат во еврејската кујна.
Сорти
Фарфали доаѓа во неколку големини, но сите имаат карактеристичен облик на „лептир машна“. Вообичаено, фарфалите се формираат од правоаголна или овална форма на тестенини, со две страни граничени со набразден раб и стиснат центар за да се создаде необична форма на тестенини. Ребрестата верзија на тестенините е позната како farfale rigate. Иако може да се користи со повеќето сосови, фарфалите најдобро одговараат на сосови од крем и домати. Се прават со песто, Алфредо или Болоњезе сос.
Покрај обичните и интегралните сорти пченица, боите се добиваат со мешање на одредени состојки во тестото, што исто така влијае на вкусот (како и кај сите тестенини). На пример, цвеклото може да се користи за црвена, спанаќот за зелена, а мастилото од сипа за црно. Сорта со домат може исто така да биде достапна. Зелените, белите и црвените сорти често се продаваат заедно во мешавина која потсетува на боите на италијанското знаме.
NGC 4489
NGC 4489 — елиптична галаксија во соѕвездието Береникина Коса, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 4489 се споменува и како UGC 7655, MCG 3-32-54, CGCG 99-73, VCC 1321.
Откривање
Објектот е откриен на 21 март 1784 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 4489 е од видот E1. Видливиот сјај со голо око изнесува 12 m, а оној во рамките на интервалот од минималната до максималната честота 12,8 m, додека површинскиот сјај изнесува 13 m/лм2. NGC 4489 има привидни димензии од 1,7' х 1,6'.
Астрономски податоци
Објектот е од епохата Ј2000.0. Положбениот агол на објектот е во износ од 165°.
Црква Санта Марија дел Пи
Црквата Санта Марија дел Пи (шпански: Santa María del Pí) — црква која се наоѓа во Барселона, Каталонија, Шпанија. Црквата била изградена во текот на 14 век помеѓу 1319 и 1391 година, и е во готска архитектура. Се смета дека на нејзиното место имало ранохристијанска црква која датирала од почетокот на 5 век. Сепак, појасни извори велат дека во 987 година постоело црква која била надвор од ѕидините на Барселона. Во 1936 година црквата била опожарена, а по завршувањето на војната во Шпанија, истата била реновирана.
IC 522
IC 522 — галаксија во соѕвездието Тукан, заведена во Новиот општ каталог на длабоконебесни тела.
Откривање
Објектот е откриен на 16 јули 1904 година од страна на Ројал Харвуд Фрост.